55. schôdza NR SR - 10.deň - B. popoludní
Dátum: 2022-02-17
Poslanec: Šebová, Zuzana (SME RODINA)
Druh vystúpenia: Vystúpenie

104. Ďakujem pekne, pán predseda. Predkladám pozmeňujúci návrh k rokovanému zákonu. Najprv prečítam odôvodnenie: Navrhuje sa pre poskytovateľov všeobecnej zdravotnej starostlivosti pre deti a dorast povinnosť oznamovať Národnému centru zdravotníckych informácií údaje o uzatvorení dohody o poskytovaní všeobecnej ambulantnej zdravotnej starostlivosti novorodencovi na účely poskytovania týchto údajov pre posudzovanie na nárok na príspevok pri narodení dieťaťa. Zároveň sa navrhuje aj výška sankcie za nedodržanie uvedenej povinnosti, a to až do výšky 663 eur. Orgánom, ktorý bude oprávnený na uloženie uvedenej sankcie poskytovateľovi za nesplnenie tejto povinnosti, sa navrhuje príslušný samosprávny kraj. Túto lehotu nemusí všeobecný lekár pre deti a dorast dodržať v prípadoch hodných osobitného zreteľa z objektívnych dôvodov, napríklad dočasná pracovná neschopnosť lekára. Rozširuje sa povinnosť zdravotnej poisťovne poskytovať elektronicky Národnému centru zdravotníckych informácií a Úradu pre dohľad nad zdravotnou starostlivosťou informáciu o uzavretí dohody o poskytovaní zdravotnej starostlivosti oprávnenej osobe so všeobecným lekárom, ale aj s lekárom so špecializáciou v špecializačnom odbore gynekológia a pôrodníctvo vzhľadom na povinnosť Národného centra zdravotníckych informácií poskytovať elektronicky na vyžiadanie Ústrediu práce, sociálnych vecí a rodiny tieto údaje za účelom posúdenia splnenia podmienok pre vznik nároku oprávnenej osoby na príspevok pri narodení dieťaťa alebo na príspevok na viac súčasne narodených detí. Navrhuje sa vypustenie údajov z účtu poistenca z elektronickej zdravotnej knižky, nakoľko údaje z účtu poistenca sú v súčasnosti zobrazované v elektronickej zdravotnej knižke s oneskorením niekoľkých mesiacov. Rozširuje sa poskytovanie identifikačných údajov osoby a elektronických zdravotných záznamov z elektronickej zdravotnej knižky pri vydávaní humánnych liekov, zdravotníckych pomôcok a dietetických potravín aj na základe zadania rodného čísla osoby alebo bezvýznamového identifikačného čísla osoby, nakoľko je potrebné zabezpečiť ich vydávanie aj v prípade, ak pacient stratil občiansky preukaz s elektronickým čipom alebo doklad o pobyte s elektronickým čipom a ešte mu nebol vydaný nový doklad, čím sa zabezpečí ich vydávanie pre pacientov, ktorých zdravotný stav neumožňuje fyzickú prítomnosť v lekárni s poukazom aj na súčasnú pandemickú situáciu. Z dôvodu aplikačnej praxe sa navrhuje vydávanie elektronického preukazu zdravotníckeho pracovníka na základe žiadosti, čím sa zjednoduší celý proces prvého prevydávania všetkých preukazov exspirujúcich po piatich rokoch a zmierni sa tým administratívna záťaž pre zdravotníckych pracovníkov. Taktiež sa navrhuje zablokovanie elektronického zdravotného preukazu zdravotníckeho pracovníka ako nový dôvod pre zaslanie nového elektronického preukazu. Súčasne sa precizuje ustanovenie tak, aby sa znefunkčňoval certifikát elektronického preukazu zdravotníckeho pracovníka v prípade jeho straty alebo zničenia, len pokiaľ bola táto skutočnosť NCZI oznámená. Upravuje sa rozšírenie doterajšieho rozsahu zoznamu spracúvaných a poskytovaných osobných údajov vedených v registri záznamov o narodení z dôvodu aplikačnej praxe, kedy rozšírený rozsah dát zvýši úroveň elektronizácie procesu aj o menej obvyklé situácie vznikajúce v praxi, ktoré sú potrebné pre správne vedenie údajov v knihe narodení na účely elektronického prideľovania rodného čísla. Teraz prečítam samotný pozmeňujúci návrh. Pozmeňujúci návrh poslankyne Národnej rady Slovenskej republiky Zuzany Šebovej k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 758). 1. V čl. I sa za bod 65 vkladá nový bod 66, ktorý znie: „66. V § 79 sa odsek 1 dopĺňa písmenom bk), ktoré znie: „bk) oznamovať národnému centru v elektronickej podobe údaj o uzatvorení dohody o poskytovaní všeobecnej ambulantnej starostlivosti, 55jawh), novorodencovi najneskôr do siedmich dní po skončení kalendárneho mesiaca, v ktorom bola uzatvorená dohoda o poskytovaní zdravotnej starostlivosti, ak ide o poskytovateľa, ktorý poskytuje všeobecnú ambulantnú starostlivosť pre deti a dorast; lehota nemusí byt' dodržaná v prípadoch hodných osobitného zreteľa."." Poznámka pod čiarou k odkazu 55jawh znie: „55jawh) § 7 ods. 1 písm. a) bod 1. 2. zákona č. 576/2004 Z. z. v znení zákona č. 662/2007 Z. z.'' Nasledujúce novelizačné body sa primerane preznačia, čo sa premietne do článku o účinnosti. Navrhovaná úprava nadobúda účinnosť 1. apríla 2022. 2. V čl. I sa za bod 67 vkladá nový bod 68, ktorý znie: „68. V § 82 ods. 1 písm. a) sa slová „bd) a bj)" nahrádzajú slovami „bd), bj) a bk)". Nasledujúce novelizačné body sa primerane preznačia, čo sa premietne do článku o účinnosti. Navrhovaná úprava nadobúda účinnosť 1. apríla 2022. 3. Za čl. II sa vkladá nový článok III, ktorý znie: „Čl. III Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., zákona č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona č. 125/2020 Z. z., zákona č. 264/2020 Z. z., zákona č. 392/2020 Z. z., zákona č. 81/2021 Z. z., zákona č. 133/2021 Z. z., zákona č. 252/2021 Z. z., zákona č. 310/2021 Z. z., zákona č. 358/2021 Z. z., zákona č. 540/2021 Z. z. a zákona č. 2/2022 Z. z. sa dopĺňa takto: V § 15 ods. 1 písm. w) sa slová „ambulantnej zdravotnej starostlivosti uzavretými medzi poistencom a poskytovateľom zdravotnej starostlivosti, index 21, v rozsahu meno a priezvisko všeobecného lekára nahrádzajú slovami „ambulantnej zdravotnej starostlivosti, index 35aaba), a údaje o dohodách o poskytovaní špecializovanej ambulantnej gynekologickej starostlivosti, index 35aabb), uzavretými medzi poistencom a poskytovateľom zdravotnej starostlivosti, index 21, v rozsahu meno a priezvisko lekára"." Poznámky pod čiarou k odkazom 35aaba a 35aabb znejú: „35aaba) § 7 ods. 1 písm. a) bod 1 zákona č. 576/2004 Z. z. v znení zákona č. .../2022 Z. z. 35aabb) § 7 ods. 1 písm. a) bod 2. 1 zákona č. 576/2004 Z. z. v znení zákona č. .../2022 Z. z." Nasledujúce články sa primerane prečíslujú. Navrhovaná úprava nadobúda účinnosť 1. apríla 2022. 4. Za čl. III sa vkladá nový článok IV, ktorý znie: "Čl. IV Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 185/2014 Z. z., zákona č. 77/2015 Z. z., zákona č. 148/2015 Z. z., zákona č. 167/2016 Z. z., zákona č. 41/2017 Z. z., zákona č. 351/2017 Z. z., zákona č. 374/2018 Z. z., zákona č. 125/2020 Z. z., zákona č. 243/2020 Z. z., zákona č. 286/2020 Z. z., zákona č. 392/2020 Z. z., zákona č. 252/2021 Z. z., zákona č. 310/2021 Z. z., zákona č. 532/2021 a zákona č. 540/2021 Z. z. sa mení a dopĺňa takto: 1. V § 5 ods. 1 sa vypúšťa písmeno c). Doterajšie písmená d) a e) sa označujú ako písmená c) a d). 2. V § 5 ods. 6 písm. h) sa za slovo „vydáva" vkladajú slová "po zadaní rodného čísla osoby alebo bezvýznamového identifikačného čísla osoby". 3. V § 5 ods. 6 písm. i) sa za slová „zdravotnícku pomôcku vydáva" vkladajú „po zadaní rodného čísla osoby alebo bezvýznamového identifikačného čísla osoby". 4. V § 7 ods. 6 sa slová „zmluvy o vydaní elektronického preukazu zdravotníckeho pracovníka podpísanej zdravotníckym pracovníkom" nahrádzajú slovami „podanej žiadosti o vydanie elektronického preukazu zdravotníckeho pracovníka podľa odseku 4". 5. V § 8 ods. 1 písm. c) sa za slovo „zničenia" vkladá čiarka a slovo „zablokovania". 6. V § 8 ods. 3 písm. c) sa na konci pripájajú slová: „a táto skutočnosť bola ohlásená národnému centru". 7. V prílohe č. 1a písmeno a) znie: „a) Zoznam spracúvaných a poskytovaných osobných údajov Identifikátor fyzickej osoby, rodné číslo dieťaťa, meno dieťaťa, priezvisko dieťaťa, okres narodenia dieťaťa, obec narodenia dieťaťa, spisová značka, pôrodná kniha, dátum narodenia dieťaťa, čas narodenia dieťaťa (hodina a minúta), pohlavie, vitalita, pôrod, časové poradie narodenia dieťaťa, ak ide o viacpočetný pôrod, pôrodná hmotnosť, pôrodná dĺžka, týždeň tehotenstva, koľké dieťa sa matke narodilo (spolu, v terajšom manželstve), meno matky, priezvisko matky, meno otca, priezvisko otca, rodné priezvisko matky, rodné priezvisko otca, dátum narodenia matky, dátum narodenia otca, rodné číslo matky, rodné číslo otca, dátum narodenia predchádzajúceho dieťaťa, rodinný stav matky, dátum uzavretia manželstva rodičov (deň, mesiac, rok), najvyššie vzdelanie matky, najvyššie vzdelanie otca, miesto narodenia matky, štátne občianstvo matky, národnosť matky, štát trvalého pobytu matky, okres trvalého pobytu matky, obec trvalého pobytu matky, časť obce trvalého pobytu matky, ulica trvalého pobytu matky, súpisné číslo trvalého pobytu matky, orientačné číslo trvalého pobytu matky, miesto narodenia dieťaťa, štátne občianstvo otca, národnosť otca, štát trvalého pobytu otca, okres trvalého pobytu otca, obec trvalého pobytu otca, časť obce trvalého pobytu otca, ulica trvalého pobytu otca, súpisné číslo trvalého pobytu otca, orientačné číslo trvalého pobytu otca."." Nasledujúci článok sa primerane prečísluje. Navrhovaná úprava nadobúda účinnosť 1. apríla 2022. Ďakujem, pán predseda, skončila som.